זואי אקינס

זואי בירד אקינס (באנגלית: Zoe Byrd Akins; 30 באוקטובר 1886 – 29 באוקטובר 1958) הייתה משוררת, מחזאית, סופרת, תסריטאית ועורכת אמריקאית. היא נולדה בהיומנסוויל, מיזורי, שבארצות הברית. אקינס כתבה כ-40 מחזות, כתבה וסייעה לכתוב עשרות סרטים, וזכתה בפרס פוליצר לדרמה בשנת 1935 על עיבודה הבימתי של הרומן "המשרתת הזקנה".

== ביוגרפיה ==
זואי אקינס נולדה ב-30 באוקטובר 1886 לאליזבת גרין, ולתומאס ג' אקינס, בעיירה היומנסוויל, מיזורי, ארצות הברית. היא למדה בחינוך ביתי כשהייתה צעירה, וכאשר התבגרה, עברה ללמוד בבית המדרש של מונטיצ'לו, ולאחר מכן בבית ספר הוסמל הול באילינוי.

מאז צעירותה, אקינס נמשכה לבמה ולתחומים הקשורים אליה. כשהייתה צעירה היא סייעה בעריכת העיתון "Reedy's Mirror" (). בבגרותה, עברה לניו יורק במטרה להפוך לשחקנית מצליחה, אך קריירה זו לא הייתה לה מקור פרנסה מספיק – מה שהוביל בסופו של דבר למעברה לקריירת כתיבה.

בשנת 1929 עברה אקינס להוליווד במטרה להמשיך לתסרט ולסייע בכתיבת סרטים. בשלב מאוחר יותר היא המשיכה לכתיבה גם עבור הטלוויזיה והרדיו.

במרץ של שנת 1932 נישאה אקינס להוגו רמבולד, מעצב במות ידוע. נישואים אלו לא נמשכו לזמן רב, בעקבות מותו של רמבולד באוקטובר של אותה השנה, רק כמה חודשים מאוחר יותר.

זואי מתה ב-29 באוקטובר 1958 מסיבה לא ברורה, בגיל 72.<ref name=":0"></ref><ref name=":1"></ref>

== חיים מקצועיים ==
=== הישגיה בתחום התיאטרון והמחזאות ===
בשנת 1913, כתבה אקינס את המחזה הראשון שלה – "פאפא". מחזה זה הומחז בברודוויי 6 שנים מאוחר יותר, בשנת 1919. למעשה, המחזה הראשון של אקינס שהומחז בברודוויי היה המחזה "העיר הקסומה", אשר הומחז לראשונה ב-1 באוקטובר 1915.

לאחר שפאפא הומחז בברודוויי, כתבה אקינס את המחזה "דקלאסה" (Declassée), אשר הצליח מאוד.

המחזה הנודע ביותר של זואי אקינס הוא מחזה בשם "המשרתת הזקנה"- עיבוד בימתי של רומן באותו השם שכתבה הסופרת אדית' וורטון. מחזה זה רץ בחודשים ינואר עד ספטמבר בשנת 1935. על העיבוד הבימתי הזה זכתה אקינס בפרס פוליצר לדרמה באותה השנה. (1) <ref></ref>

בסך הכל, 19 מחזות שאקינס כתבה או עיבדה לבמה הועלו בברודוויי.<ref name=":0" /><ref name=":1" /><ref name=":2"></ref>

=== הישגיה בתחום הקולנוע ===
בשנות ה-20 אקינס נכנסה גם לתחום הקולנוע, כאשר אולפני קולנוע החלו לפנות אליה בבקשה לקניית הזכויות למחזותיה במטרה ליצור סרטים המבוססים עליהם. בזמן שמחזותיה עובדו לסרטים, אקינס הפכה לתסריטאית בעצמה. היא כתבה ולפעמים אף סייעה בכתיבת סרטים כגון: "שרה והבן" ("Sarah and son"), "אישה של כולם" ("Anybody's woman"), "נשים עובדות" ("Working girls") ועוד.

=== רשימת עבודות מרכזיות של זואי אקינס בתחום התיאטרון<ref name=":2" /> ===
* העיר הקסומה ("The magical city"), אוקטובר 1915
* פאפא ("Papa"), אפריל 1919
* דקלאסה (""Declassée), אוקטובר 1919
* אבא הלך לצוד ("Daddy's gone a-hunting"), אוגוסט 1921
* פרח הירח ("The moonflower"), פברואר 1925
* נסיך הכתר ("The crown prince"), מרץ 1927
* ליוונים הייתה מילה לזה ("The Greeks had a word for it"), ספטמבר 1930
* המשרתת הזקנה ("The old maid"), ינואר 1935

=== רשימת סרטים שעובדו ממחזותיה של זואי אקינס<ref name=":0" /> ===
* "אבא הלך לצוד" עובד לסרט באותו השם.
* "פרח הירח" - עובד לסרט בשם "הסוד של אווה".
* "דקלסאה" עובד לשני סרטים- האחד סרט אילם עם אותו השם (), והשני סרט בשם "חייה הפרטיים".
* "ליוונים הייתה מילה לזה" עובד לסרט "איך להינשא למיליונר".

== קישורים חיצוניים ==

== הערות שוליים ==

קטגוריה:סופרות אמריקאיות
קטגוריה:משוררות אמריקאיות
קטגוריה:משוררים אמריקאים
קטגוריה:במאיות אמריקאיות
קטגוריה:תסריטאיות אמריקאיות
קטגוריה:זוכי פרס פוליצר: דרמה
קטגוריה:אמריקאיות שנולדו ב-1886
קטגוריה:אמריקאים שנולדו ב-1886
קטגוריה:אמריקאיות שנפטרו ב-1958
קטגוריה:אמריקאים שנפטרו ב-1958